เกิดจากอะไรค่ะ ท้องร้องโครกคราก ปวดถ่ายแต่ถ่ายไม่ออก
สวัสดีค่ะ อาการปวดท้องถ่ายแต่ถ่ายไม่ออกอาจมีภาวะท้องผูกอาการท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นการมีท้องผูก ทำให้อุจจาระแข็ง การบีบตัวของลำไส้เป็นไปได้ลำบาก อาจทำให้ท้องอืดด้วยได้แนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่ ถ้าอาการไม่ดีขึ้น ปวดแน่นท้องมาก ควรไปพบแพทย์